Pécsi Többcélú Agglomerációs Társulás

**Társulási Tanácsának**

 **/2024. (II.12.) sz.** **határozata**

**az Integrált Nappali Szociális Intézmény éven túli kötelezettségvállalásának engedélyezéséről**

1. A Társulási Tanács jóváhagyja, hogy az Integrált Nappali Szociális Intézmény vezetője az intézmény Pécs, Apáca u. 12. szám alatti telephelye vonatkozásában, a vezetékes telefon és internet szolgáltatásra, éven túli kötelezettségvállalással járó, határozatlan időre szóló szerződést kössön a Vidanet Zrt-vel.
2. A Társulási Tanács jóváhagyja, hogy az Integrált Nappali Szociális Intézmény vezetője az intézmény Pécs, Apáca u. 12. szám alatti telephelye kivételével valamennyi telephelye és székhelye vonatkozásában, a vezetékes telefon, TV és internet szolgáltatásra, éven túli kötelezettségvállalással járó, határozatlan időre szóló szerződést kössön a Vodafone Magyarország Zrt-vel.
3. A Társulási Tanács megállapítja, hogy az 1. és 2. pontban szereplő szolgáltatások 2024. évi díjainak fedezete az Intézmény költségvetésében rendelkezésre áll.
4. A Társulási Tanács felkéri az Intézmény vezetőjét, hogy az 1. pontban szereplő vezetékes telefon és internet szolgáltatás bruttó 130.000 Ft/év, illetve a 2. pont szerinti vezetékes telefon, TV és internet szolgáltatás bruttó 816.000 Ft/év fedezetét a mindenkori éves költségvetés tervezetében szerepeltesse.

**Határidő:** azonnal

**Felelős:** Pfeffer József elnök, Nyőgéri Lajos alpolgármester, dr. Osztásné dr. Varga Pál Viktória főosztályvezető, Dr. Deákné Dr. Pap Krisztina főosztályvezető, Varga Mónika igazgató

**Kapják:** Pfeffer József elnök, Nyőgéri Lajos alpolgármester, dr. Osztásné dr. Varga Pál Viktória főosztályvezető, Dr. Deákné Dr. Pap Krisztina főosztályvezető, Varga Mónika igazgató